CELEX: 32016R2221
Language: lt
Date: 2016-12-05 00:00:00
Title: 2016 m. gruodžio 5 d. Komisijos įgyvendinimo reglamentas (ES) 2016/2221 dėl tam tikrų prekių klasifikavimo Kombinuotojoje nomenklatūroje

10.12.2016   
               
               
                  LT
               
               
                  Europos Sąjungos oficialusis leidinys
               
               
                  L 336/14
               
            KOMISIJOS ĮGYVENDINIMO REGLAMENTAS (ES) 2016/2221
      2016 m. gruodžio 5 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:
      
                  (1)
               
               
                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
               
            
                  (2)
               
               
                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
               
            
                  (3)
               
               
                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
               
            
                  (4)
               
               
                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
               
            
                  (5)
               
               
                  šiame reglamente nustatytos priemonės atitinka Muitinės kodekso komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. gruodžio 5 d.
         
            
               Komisijos vardu
            
            Stephen QUEST
            
               Generalinis direktorius
            
            
               Mokesčių ir muitų sąjungos generalinis direktoratas
            
         
      
      
         (1)  OL L 269, 2013 10 10, p. 1.
      
         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
         PRIEDAS
         
                     Prekių aprašymas
                  
                  
                     Klasifikavimas
                     (KN kodas)
                  
                  
                     Motyvai
                  
               
                     (1)
                  
                  
                     (2)
                  
                  
                     (3)
                  
               
                     Gaminys, kurį sudaro trys lankstūs vamzdeliai, sujungti „Y“ formos jungtimi. Kiekvieno vamzdelio gale įtaisyta Luerio jungtis. Bendras gaminio ilgis – maždaug 16 cm, o vamzdelių skersmuo – maždaug 4 mm. Gaminys pagamintas iš įvairių plastikų, kaip antai polivinilchlorido ir akrilo polimero.
                     Luerio jungtis naudojama gaminiui prie kitų vamzdelių ir (arba) įtaisų (pvz., švirkštų) sandariai prijungti.
                     Gaminys naudojamas įvairiose srityse, pvz., medicinoje, laboratorijose, mokslinių tyrimų ir kitose aplinkose, kur būtina užtikrinti sandarų sujungimą.
                     Žr. paveikslą (*1)
                     
                  
                  
                     3917 33 00 
                  
                  
                     Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 39 skirsnio 8 pastaba ir KN kodus 3917  ir 3917 33 00  atitinkančiais prekių aprašymais.
                     Pateikimo muitinei metu gaminys nėra atpažįstamas kaip medicinos prietaisas, kaip apibrėžta 90 skirsnio 2 pastaboje. Todėl jis nepriskirtinas 9018  pozicijai.
                     Atsižvelgiant į gaminio objektyvias charakteristikas ir savybes, jis atitinka priskyrimo 3917  pozicijai sąlygas ir 39 skirsnio 8 pastabos reikalavimus.
                     Todėl gaminys laikytinas kitu, nesutvirtintu ir kitaip nekombinuotu su kitomis medžiagomis, vamzdeliu su jungiamosiomis detalėmis ir jam priskirtinas KN kodas 3917 33 00 .
                  
               
            (*1)  Paveikslas pateikiamas tik dėl informacijos.